ગયા વખતે મેં અમેરિકાના જ સીડીસીના આંકડા આપ્યા હતા જેમાં એક વાત ચોંકાવનારી એ હતી કે સજાતીય લોકો ડિપ્રેશન સહિતના માનસિક રોગોથી પીડાતા હોય છે. આ બાબતે સજાતીય લોકોની દલીલ હોય છે કે એ તો સામાજિક રીતે તેમને સ્વીકૃતિ નથી મળતી, તેમની સાથે ભેદભાવ થાય છે તેથી તેમને આવી બધી તકલીફો પડે છે. ડૉ. મેયર અને ડૉ. મૅકહ્યુ આ દલીલનો પણ છેદ ઉડાડે છે. તેઓ કહે છે કે જે ‘સૉશિયલ સ્ટ્રેસ મૉડલ’ના વૈજ્ઞાનિક પુરાવાના આધારે સજાતીયો માટે કહેવાય છે કે તેમની સાથે ભેદભાવ અને ખરાબ વર્તનના કારણે તેમને માનસિક તકલીફો થાય છે તે મૉડલ જ અનેક ઉણપોથી ભરપૂર છે. તેથી આ વાત સાચી ન હોઈ શકે.